Boris Johnson. Alexander Boris de Pfeffel Johnson (; 1964-yil 19-iyunda tugʻilgan) Birlashgan Qirollik bosh vaziri, siyosatdon va jurnalist, Tashqi ishlar vaziri (2016—2018-yillarda Theresa May hukumatida), London hokimi (2008—2016), Quyi palatasining aʼzosi (2001—2008, 2015— hozirgacha), 2019-yilning 23-iyulidan Konservatorlar partiyasining yetakchisi, 24-iyuldan Birlashgan Qirollik bosh vaziri. Johnson 2022-yilning 7-iyulida Konservativ partiya rahbarligi va Birlashgan Qirollik bosh vazirligi lavozimidan ketishini eʼlon qildi, ammo u partiyaning yangi yetakchisi saylanmaguncha bosh vazirlik lavozimida ishlashda davom etadi. Turmush yoʻli. 1964-yilda AQShning Nyu-York shahrida tugʻilgan. Uning bobosining otasi — Turkiya jurnalisti, Ali Kemal Usmoniylar imperiyasining soʻngi Buyuk vaziri Axmad Teflik-posha hukumatida ichki ishlar vaziri boʻlib ishlagan ham Kamol Otaturkni qoʻlga alish haqida amir bergan. Otaturk hukumatga kelganidan soʻng, Nuretdin-posha buyrigʻi boʻyicha qiynap oʻldirilgan (linchlangan). Undan soʻng Jonsonning bobosi Osmon Ali Buyuk Britaniyaga qochgan va u yerda Vilfred Jonson ("Wilfred Johnson") isimini olgan. Buvasining onasi — Hanifa Fered cherkes millatidan, Kavkaz urushida Rossiyadan qochgan. Yana bir bobosining otasi — AQSh olimi Elias Levi yahud millatidan, Rossiyada tugʻilgan. Boris boshlangʻich taʼlimi Bryussel shahrida oladi, keying oilasi Buyuk Britaniyaga koʻchadi. 1983-1984-yillarda Oxford universitetining Balliol kollejida taʼlim oladi. 1987-yilda "Daily Telegraph" matbuotida ishlaydi. 2001-yildan siyosatchi. 2008-yilda London hokimi boʻlib saylandi. Qarashlari. 2016-yilda oʻtgan referendumda Brexit choralarining aktiv tarafdori boʻladi. Theresa May bosh vazir boʻlgandan soʻng, Jonson tashqi ishlar vazirligining vaziri qilib tayinlanadi. Shu ishida Rossiyaga qarshi keskin chiqish yasaydi, Haleb urushida Rossiya ham Suriya hukumatlarini tanqidlaydi.